Itilizatè:Masterches/lis wiksyonè — Wikipedya
Itilizatè:Masterches/lis wiksyonè
wt/ht/bèj
|definisyon= Bèj, Yon koulè ki ant koulè jÃƒÂ³n avèk koulè gris.
|menm sans=
[[Category:wt/ht/non]]
wt/ht/bèk
|definisyon= Bèk, Yon ògÃƒÂ¡n nan tout zwazo ki jwe menm wòl bouch jwe pou moun. Yo itilize bèk la pou manje, chante, defann tèt yo e atake enmi yo. Bouch zwazo.
wt/ht/bèlfi
|definisyon= Bèlfi, Yon fi ki marye avèk pitit gason de paran. Pitit fi yon mari ou byen yon madanm ki pa pitit lòt mari ou byen madanm nan.
wt/ht/beliz
|definisyon= Beliz, Non yon peyi sou kontinan Amerik la e nan Amerik Santral la. Kapital Beliz se Bèlmopan.
wt/ht/bèljik
|definisyon= Bèljik, Yon peyi nan nò Frans ki gen fontyè avèk Almay. Lang yo se Flaman avèk Fransè. Kapital peyi sa se Briksèl.
wt/ht/bèlmè
|definisyon= Bèlmè, Manman mari ou byen madanm de moun ki marye. Yon madanm ki pa manman pitit yon mari.
wt/ht/bèlsè
|definisyon= Bèlsè, Sè madanm ou byen sè mari de moun ki marye. Madanm frè yon moun.
wt/ht/benediksyon
|definisyon= Benediksyon, Rele Bondye pou voye lespri-sen an vini sou yonn, plizyè moun.
wt/ht/benefis
|definisyon= Benefis, Kòb yon moun fè anplis lè li vann yon bagay. Nenpòt sa yon moun resevwa anplis sou yon bagay li bay pou yon lòt, li chanje.
wt/ht/benefisye
|definisyon= Benefisye, Resevwa yon benefis. Resevwa yon bagay anplis pou yon bagay ki vann, ki chanje.
wt/ht/benefisyè
|definisyon= Benefisyè, Moun ki resevwa yon bagay anplis sou yon bagay ki vann, ki chanje. Non yon moun ki ekri nan yon kontra pou resevwa yon montan lajan yon asirans ap peye si mèt asirans la mouri pandan li te ap peye asirans sa a.
wt/ht/beni
|definisyon= Beni, Eta yon moun, yon bagay tankou manje moun ap ale manje, ki resevwa benediksyon.
wt/ht/benyen
|definisyon= Benyen, Rantre yon kò nan yon likid ou byen nenpòt lòt bagay. Yon machin kapab pase sou yon wout epi benyen moun avèk pousyè. Lave yon kò avèk dlo.
wt/ht/bere
|definisyon= Bere, Mete yon bagay mou sou yon bagay di epi plati bagay mou an jis li pa kapab plati ankò. Pase bè, manba sou pen, kasav e latriye.
wt/ht/berejèn
|definisyon= Berejèn, Grenn vyolèt yon plant kout donnen e li fè bon legim anpil ayisyen renmen. Gen anpil ayisyen ki pa manje li tou paske berejèn fè moun sa yo malad.
wt/ht/bese
|definisyon= Bese, Diminye wotè.
wt/ht/bèso
|definisyon= Bèso, Yon kabann ki fèt pou ti bebe kouche.
wt/ht/bèt
|definisyon= Bèt, Nenpòt èt vivan ki pa moun e ki pa sanble avèk moun. Yon bèt pa kapab pale avèk moun e li pa gen menm entelijans avèk moun.
wt/ht/betiz
|definisyon= Betiz, Aksyon, langaj sal yon moun ki pa sanble avèk langaj sosyete a espere de li. Mo sosyete a pa vle tande ap soti nan bouch moun. Erè yon moun fè.
wt/ht/betize
|definisyon= Betize, Pran direksyon sosyete a pa espere, leve kanpe kont bon bagay. Fè move chwa.
wt/ht/betizè
|definisyon= Betizè, Moun ki pran direksyon sosyete a pa espere a, moun ki pran move direksyon an. Moun ki fè move chwa a.
wt/ht/bezig
|definisyon= Bezig, Yon jwèt kat ki ekzije 128 fèy kat pou jwe li. Nan jwèt kat sa a, wa yo marye avèk rèn yo e yon jwè kapab demarye yo. Si yon jwè kente li fè, pi gwo pwen yon jwè kapab fè yon sèl kou sa a, 250 pwen.
wt/ht/bezwen
|definisyon= Bezwen, Nenpòt kantite ki manke pou fè yon bagay konplè.
wt/ht/bib
|definisyon= Bib, Premye liv moun ekri, pi ansyen liv ki egziste. Gen anpil liv nan Bib la. Prèske chak apot Jezi Kris yo te ekri yonn nan liv sa yo. Kèk nan liv yo se travay plizyè apot ansanm.
wt/ht/bibliyotèk
|definisyon= Bibliyotèk, Yon kokennchenn liv ki rasanble ansanm yon sèl kote pou lektè jwenn pou yo li. Lekti nan prèske tout bibliyotèk gratis. Men, yon moun oblije gen kat yon bibliyotèk pou li kapab ale lakay li avèk yon liv. Anpil liv yon moun ranje nan yon kwen lakay li.
wt/ht/biblo
|definisyon= Biblo, Ti imaj kèk gwo bagay moun mete andedan kay yo pou fè yon pati nan kay la bèl. Pwodiktè yo itilize materyèl tankou ajil pou fè biblo.
wt/ht/bibwon
|definisyon= Bibwon, Yon boutèy avèk tetin pou nouri bebe.
wt/ht/bijou
|definisyon= Bijou, Yon moso metal tankou lajan, lò, dyaman yon pwofesyonèl prepare sou fòm yon bag, yon chèn, yon zanno, yon bwaslè.
wt/ht/bip
|definisyon= Bip, Yon bri sèk ki fèt, men moun ki tande li pa kapab konnen ki kote li te soti. Repons yon bipè lè yon moun voye yon mesaj nan li. Son yon bagay ki tonbe.
wt/ht/bipè
|definisyon= Bipè, Yon ti aparèy elektwonik moun itilize pou resevwa mesaj ki soti nan yon aparèy telefòn.
wt/ht/bis
|definisyon= Bis, Repetisyon yon bagay paske yon odyans mande li yon lòt fwa anplis. Yon gwo machin ki sanble avèk yon kamyon, men pasaje kapab rantre andedan li pou vwayaje. Pasaje yon bis kapab evite chanjmann nan tanperati a tankou lapli avèk solèy cho.
wt/ht/bisiklèt
|definisyon= Bisiklèt, Yon veyikil ki gen de wou, chèn avèk pedal pou li deplase. Moun ki monte yon bisiklèt oblije kenbe gidon li dwat pandan li ap pedale. San sa, bisiklèt la pa kapab rete dwat sou wout li e moun nan ap tonbe.
wt/ht/biwo
|definisyon= Biwo, Yon tab ki gen tiwa pou mete plim, papye, kreyon, e latriye. Yon chanm, yon kay moun ki ap fè biznis itilize pou resevwa kliyan yo. Yon chanm andedan yon biznis kote responsab biznis la fè tout travay li.
wt/ht/biyè
|definisyon= Biyè, Lajan papye. Yon moso papye yon moun itilize pou voye yon mesaj lè li pa prepare pou fè lèt nòmal.
wt/ht/biznis
|definisyon= Biznis, Vann machandis, sèvis pwofesyonèl. Yon kay ki gen moun ki ap fè machandiz, vann machandiz, vann pwofesyonèl sèvis andedan li.
wt/ht/blag
|definisyon= Blag, Yon konvèsasyon sou anpil bagay san konsantre sou yon sijè an patikilye. Moun bay blag avèk moun ki nan menm jenerasyon avèk yo ou byen anviwon menm laj avèk yo. Yon diskou ki fè odyans la ri.
wt/ht/blage
|definisyon= Blage, Pale de anpil bagay san konsantre sou yonn. Divage. Bay blag avèk lòt moun.
wt/ht/blagè
|definisyon= Blagè, Yon moun ki konnen bay blag. Yon blagè konnen tout ti aranjman pou li fè nan yon blag pou moun chita tande e pou moun ri tou.
wt/ht/blam
|definisyon= Blam, Responsablite ki tonbe sou do yon moun pou aksyon li.
wt/ht/blame
|definisyon= Blame, Mete responsablite sou do yon moun pou aksyon.
wt/ht/blan
|definisyon= Blan, Koulè, non yon ras moun. Koulè nòmal dan moun. Yonn nan kat koulè moun ki egziste sou tè a: blan, wouj, jÃƒÂ³n, nwa. San tach, san peche.
wt/ht/blanchi
|definisyon= Blanchi, Fè yon bagay vini gen koulè blan. Retire malpwoprete nan yon bagay.
wt/ht/blaze
|definisyon= Blaze, Disparisyon vrè vizaj, koulè orijinal yon moun, yon bagay.
wt/ht/ble
|definisyon= Ble, Yon koulè ki sanble avèk koulè syèl la, koulè yon basen dlo. ~ maren, Yon koulè ble ki prèske nwa. Yon vejetab fèmye kiltive nan peyi Etazini e yo fè farin avèk li.
wt/ht/blese
|definisyon= Blese, Fè yon moun, yon bagay mal. Koupe kò yon èt vivan pou san soti. Di yon moun pawòl ki fè li mal. Di yon moun yon verite li ap eseye evite.
wt/ht/blofe
|definisyon= Blofe, Bay manti. Di moun yon bagay ki pa vrè avèk espwa moun nan ap kwè bagay sa a vrè. Aksyon yon jwè pokè ki pa gen kat nan men li pou li genyen yon pati pokè epi li mize plis lajan pou fè lòt jwè panse li ap genyen jwèt la.
wt/ht/bloke
|definisyon= Bloke, Anpeche yon moun, yon bagay kontenye yon bagay ki te kòmanse.
wt/ht/bo
|definisyon= Bo, Rale lè rantre nan yon bouch ki kole avèk yon lòt bouch, nenpòt lòt bagay tankou figi yon moun.
wt/ht/bò
|definisyon= Bò, Yon moso nan nenpòt bagay. Yon fas nan nenpòt bagay. Yon ekspresyon moun itilize pou montre, de bagay, yonn pi pre lòt la.
wt/ht/bobin
|definisyon= Bobin, Yon bagay ki vlope avèk fil. Yon aparèy elektwonik ki fè kouran vwayaje an won pou kreye yon jaden manyetik, konsa yon metal nan jaden manyetik la tounen leman.
wt/ht/bobine
|definisyon= Bobine, Vire an won. Aksyon yon bagay ki ap vire an won. Vlope yon bagay avèk fil.
wt/ht/bòdi
|definisyon= Bòdi, Sou kote nenpòt bagay. Nenpòt bò ki te ogmante pou fè yon bagay pi solid.
wt/ht/bòfrè
|definisyon= Bòfrè, Mari sè yon moun. Frè madanm yon mari.
wt/ht/bòpè
|definisyon= Bòpè, Mari manman yon moun lè mari a pa papa pitit manman.
wt/ht/bòkò
|definisyon= Bòkò, Yon gason e yon dirijan seremoni lwa tankou vodou nan peyi Ayiti. Yon gason e yon doktè fèy ki itilize espri sinatirèl pou konpoze medikaman li. Yon dirijan move espri ki touye moun. Yon sèvitè lwa ki pèmèt lwa yo itilize kò li pou yo kominike avèk vivan yo, pitit fèy yo.
wt/ht/bòl
|definisyon= Bòl, Yon veso won e fon pou moun mete manje. Yon bòl pi bon pou sèvi bouyon avèk sòs paske asyèt twò plat pou djòb sa a.
wt/ht/bòlèt
|definisyon= Bòlèt, Lotri peyi Ayiti a. Ayisyen jwe bòlèt an kachèt nan kèk lòt peyi tankou Etazini. Yo telefone moun nan peyi Ayiti pou konnen ki boul ki soti nan jou sa a.
wt/ht/bon
|definisyon= Bon, Tout bagay ki ale egzateman jan sosyete a espere li te dwe ale. Tout bagay moun renmen gen nan bouch li. Yon nouriti moun renmen. Nenpòt sa ki fè yon moun santi li byen.
wt/ht/bòn
|definisyon= Bòn, Limit yon bagay. Kote yon bagay kòmanse, fini. Yon travayè andedan kay yon moun ki fè manje, netwaye, lave, pase rad.
wt/ht/bonm
|definisyon= Bonm, Yon veso won, fon moun itilize sou dife pou fè manje pou plizyè moun manje. Manje ki fini fèt nan bonm ale nan asyèt, bòl pou moun manje. Yon kannistè eksplozif ki kapab fè anpil dega tankou touye moun, kraze kay.
wt/ht/bonbade
|definisyon= Bonbade, Lage yon kannistè eksplozif nan yon zòn pou kraze zòn nan, bagay nan zòn nan. Fè yon gwo van nan yon chanm ki gen anpil moun; rezilta van sa a fè yon travay ki kapab konpare avèk travay yon bonb.
wt/ht/bonbon
|definisyon= Bonbon, Yon bagay ki tèlman bon, yon sèl mo bon pa kont pou di li bon. Nenpòt pat farin melanje avèk dlo, sik, e latriye epi ki ale nan fou.
wt/ht/bondi
|definisyon= Bondi, Eta yon bagay ki ale frape yon kote epi li retounen nan direksyon li te soti.
wt/ht/bondye
|definisyon= Bondye, Espri diven tout relijye kwè ki kreye syèl la avèk tè a. Gran frè Satan ki te chase Satan epi voye li sou tè a paske Satan te vle pran lemond nan men li. Yon sèl espri tout relijye ap sèvi. Yon espri ki toujou prezan.
wt/ht/bonjou
|definisyon= Bonjou, Yon mo moun nan ti kiminote yo itilize pou salye lòt moun yo rankontre nan maten. Swè yon moun fè yon lòt pou jounen moun sa pase byen.
wt/ht/bonswa
|definisyon= Bonswa, Yon mo moun nan ti kominote yo itilize pou salye yon lòt moun lè yo rankontre li aswè, apre mitan jounen an. Swè yon moun fè yon lòt avèk espwa sware moun nan ap ale pase byen.
wt/ht/bonte
|definisyon= Bonte, Kalite yon moun genyen ki ale nan direksyon sosyete kote li ap viv konsidere kòm bon. Eta yon moun ki renmen ede lòt moun ki nan bezwen.
wt/ht/bòs
|definisyon= Bòs, Moun ki konnen kijan pou li fè, ranje yon bagay ki kase, ki pa fonksyone byen. Pwofesyonèl nan ti zòn peyi Ayiti yo tankou ebenis, òfèv, e latriye.
wt/ht/bosou
|definisyon= Bosou, Pi piti nan twa timoun yon manman fè pandan yon sèl akouchman.
wt/ht/boubou
|definisyon= Boubou, Gade bèbè.
wt/ht/bouboun
|definisyon= Bouboun, Pati nan kò yon fi ki pi entim pou li plis pase tout rès kò li. Kote yon fi itilize pou pipi, koupe, pouse pitit soti nan vant li, pran plezi.
wt/ht/bouda
|definisyon= Bouda, Pati nan yon pye bwa ki touche tè a. Pati dèyè kò moun ant do li e janm li. Moun itilize tou ki nan mitan bouda li pou pouse poupou deyò. Se pati sa a nan kò fi anpil gason toujou enterese gade plis.
wt/ht/bouden
|definisyon= Bouden, Yon bagay fo yon moun bay yon lòt moun, san lòt moun nan pa konnen, pou yon bon bagay.
wt/ht/bouji
|definisyon= Bouji, Prèske menm bagay avèk balèn. Yon fabrikasyon ayisyen ki gen yon mèch koton avèk lasi; konsa li kapab boule pou bay limyè. Pè avèk pastè itilize balèn nan legliz, bòkò itilize bouji nan badji. Kidonk bouji se yon enstriman pou rele lespri yo.
wt/ht/boujonnen
|definisyon= Boujonnen, Lè yon plant, yon pye bwa, branch yon pye bwa kòmanse grandi.
wt/ht/boujwa
|definisyon= Boujwa, Moun nan ansyen sosyete fransè yo ki te gen tout pouvwa politik, ekonomik, e latriye. Moun nan sosyete ayisyen yo ki panse yo siperyè mas pèp la e ki gen pouvwa ekonomik e politik nan men yo. Yon ti gwoup moun ki fè sa yo vle nan peyi a paske yo gen gwo lajan nan men yo. Boujwazi, Denominasyon gwoup boujwa yo. Nenpòt kouch nan sosyete anyisyen an ki panse li siperyè mas peyi a e ki gen pouvwa ekonomik e politik peyi a nan men yo.
wt/ht/bouk
|definisyon= Bouk, Ti vil nan peyi Ayiti. Yon komin, pou moun andeyò ti vil sa a, ki reprezante yon gwo vil. Yon pati nan yon sentiwon ki ede moun boukle sentiwon an.  ~ Kabrit, Yon mal kabrit.
wt/ht/boukan
|definisyon= Boukan, Yon flanm dife moun prepare pou diminye fatray, pou fè espas, pou boukannen yon bagay, pou chofaj.
wt/ht/boukannen
|definisyon= Boukannen, Mete, yon bagay pou moun manje, sou flanm dife pou jis li vini mou, li kwit. Mete yon bagay nan boukan dife.
wt/ht/bouki
|definisyon= Bouki, Yon karaktè nan lejand ayisyen ki toujou gen pou li kontrekare Timalis. Yon moun ki kapab pote anpil chay.
wt/ht/boukina Faso
|definisyon= Boukina Faso, Yon peyi nan nò lwès kontinan Afrik la.
wt/ht/boukle
|definisyon= Boukle, Kole de pwent yon sentiwon ansanm pou li kapab peze yon rad sou senti moun; konsa rad la pa kapab glise desann.
wt/ht/boul
|definisyon= Boul, Nenpòt bagay ki won. Yon bagay won moun itilize pou jwe volebòl, foutbòl, e latriye. Pati nan yon bagay ki pouse sou deyò.
wt/ht/boulanje
|definisyon= Boulanje, Yon kay ki gen yon fou andedan li e moun itilize pou kwit pen, gato, bonbon, e latriye. Nan gwo vil Ayiti yo, anpil boulanje gen yon fou an metal ki brile gaz ou byen elektrisite. Nan vil pwovens yo, moun yo fè fou yo avèk labou e wòch ou byen mòtye e wòch ou byen brik. Fou sa yo gwo anpil e yo kapab anfounen anpil plato pen an menm tan.
wt/ht/boule
|definisyon= Boule, Resevwa twòp chalè pou vini transfòme an dife. Kole dife sou yon kò ki pa kapab tolere dife, chalè a. Kole dife sou yon kò ki pa tolere dife pou jis li vini koulè nwa e fasil pou kraze, jis li kraze menm.
wt/ht/boulèt
|definisyon= Boulèt, Yon ti boul. Yon boul ki soti nan bouch yon kanno. Yon ti boul ki fèt avèk vyann e ki fri nan lwil.
wt/ht/boulon
|definisyon= Boulon, Yon moso metal avèk filyè sou kote yon tou won andedan li. Deyò yon boulon gen kat, senk, ou byen sis kwen; konsa yon kle kapab kenbe li pou boulonnen yon vis.
wt/ht/boulonnen
|definisyon= Boulonnen, Vise. Mete yon boulon nan pwent yon vis epi vire li pou filyè boulon an rantre nan fliyè vis la pou jis boulon an mache kont sou vis la.
wt/ht/boulva
|definisyon= Boulva, Yon gran ri nan mitan yon vil.
wt/ht/boulvèse
|definisyon= Boulvèse, Toumante. Eta yon moun ki pa kapab reflechi nòmalman, ki anvi vwomi kèk. Eta yon moun ki pa janm kontinye yon travay, yon konvèsasyon, anyen ditou lè li kòmanse li.
wt/ht/boum
|definisyon= Boum, Eklatman. Aparisyon plisyè bagay ansanm. Yon bri tout moun ki pre ap toujou tande kapab gen anpil dega ki kontinye apre li.
wt/ht/bourik
|definisyon= Bourik, Yon bèt kout ki kapab pote anpil chay. Yon bèt ki nan menm fanmiy avèk cheval, men li pi piti pase yon cheval e li gen zòrèy long. Papa yon milèt. Yon moun ki gen rayaksyon vyolan menmsi yon lòt moun byen dous avèk li. Yon moun ki pa konnen jwe, men ki konnen goumen byen.
wt/ht/bourike
|definisyon= Bourike, Travay anpil, pote anpil chay tankou yon bourik.
wt/ht/bous
|definisyon= Bous, Yon ti sak fi kenbe nan men yo lè yo soti lakay yo e ki kapab genyen kòb, fa e latriye andedan li. Yon ti sak ki vlope an de pou gason mete tout enfòmasyon enpòtan yo bezwen kenbe nan pòch yo avèk lajan pou yo depanse.
wt/ht/bouch
|definisyon= Bouch, Yon tou kote yon bagay kapab antre andedan yon lòt. Yon tou nan figi moun e anba nen moun. Moun itilize li pou manje bwè, pale, chante e latriye.
wt/ht/bouche
|definisyon= Bouche, Elimine yon bouch. San entelijans, edikasyon, kontak avèk moun eklere, sosyete sivilize.
wt/ht/bouskile
|definisyon= Bouskile, Pouse moun, yon bagay soti nan yon pozisyon avèk anpil fòs.
wt/ht/bout
|definisyon= Bout, Moso nan yon bagay. Finisman yon bagay, yon travay, yon wout, yon devwa.
wt/ht/boutèy
|definisyon= Boutèy, Yon resipyan bouch li kapab gen lajè kont pou yon dwèt pous rantre, men anba li kapab kenbe anpil likid.
wt/ht/bouton
|definisyon= Bouton, Yon ti moso zo, metal avèk de ou byen kat ti tou nan li ki pèmèt moun fèmen rad sou yo. Yon ti boul maladi ki grandi soti nan kò yon èt vivan. Yon ti moso plastik, metal teknisyen mete sou deyò yon aparèy pou pèmèt moun ki ap itilize aparèy la kontwole pyès andedan aparèy sa a.
wt/ht/boutonnen
|definisyon= Boutonnen, Rantre bouton nan yon rad nan tou ki fèt pou sa.
wt/ht/bouyi
|definisyon= Bouyi, Mouvman yon likid ki nan yon resipyan ap fè lè chalè touche kò resipyan epi pouse tanperati li rive a san degre. Mouvman anlè, sou fas yon likid ki se rezilta yon lòt mouvman ki ap fèt anba likid sa a.
wt/ht/bouyon
|definisyon= Bouyon, Yon manje fòtifyan ki gen legim, vyann, avèk viv nan li. Premye tèks yon moun ekri avèk entansyon pou korije li anvan odyans li wè tèks sa a.
wt/ht/bouzen
|definisyon= Bouzen, Yon fi ki kouche avèk nenpòt gason san li pa chwazi gason sa yo. Yon poul. Yon moun ki fè lanmou avèk yon lòt moun pou lajan. Yon moun ki vann yon pati nan kò pou lajan.
wt/ht/bòy
|definisyon= Bòy, Yon boul ayisyen prepare avèk farin frans pou mete nan bouyon. Andedan bòy pa janm fini kwit tout bon vre, men anpil ayisyen renmen manje li. Yo mete li nan sòs vyann tou.
wt/ht/brezil
|definisyon= Brezil, Yon gwo peyi nan Amerik Sid la kote moun yo pale Pòtigè. Li kole avèk Ajantin.
wt/ht/bri
|definisyon= Bri, Nenpòt son ki an dezòd. Yon son ki pi wo pase sa ki te egziste anvan li.
wt/ht/brik
|definisyon= Brik, Yon ti moso mòtye moun prepare avèk ajil wouj epi yo anfounen li. Mason itilize brik pou fè mi pou kay e latriye.
wt/ht/brile
|definisyon= Brile, Gade Boule.
wt/ht/bwa
|definisyon= Bwa, Pati entim nan kò yon gason. Ponyèt yon moun. Moso yon plant, tout kò plant la menm.  Anpil peyizan ayisyen di bwa mango fè bon planch.
wt/ht/bwadòm
|definisyon= Bwadòm, Yon pye bwa peyizan itilize branch li pou fè lantouray, manche wou e latriye. Menm pye bwa sa boujonnen fèy kabrit renmen manje.
wt/ht/bwase
|definisyon= Bwase, Rantre bwa nan yon bagay epi vire bwa a tou won andedan bagay la. Si yon moun ap eseye vire ren li tou won, moun kapab di li ap bwase ren li.
wt/ht/bwasè
|definisyon= Bwasè, Moun ki ap bwase a.
wt/ht/bwat
|definisyon= Bwat, Yon bagay ki gen sis fas.
wt/ht/bwè
|definisyon= Bwè, Mete yon likid nan bouch pou li glise desann nan vant. Fè likid rantre nan yon lòt kò.
wt/ht/bwòs
|definisyon= Bwòs, Yon moso materyèl plat ki gen anpil ti dan tankou plim ki kanpe nan li; konsa lè li pase sou yon fasad li rabote tout sa ki te sou wout li.
wt/ht/bwose
|definisyon= Bwose, Pase bwòs sou yon bagay pou netwaye li, pou retire tout sa ki sou li tankou kras.
wt/ht/bwosè
|definisyon= Bwosè, Moun ki pase bwòs la, ki ap bwose a.
wt/ht/byè
|definisyon= Byè, Yon bwason ki gen alkòl nan li. Moun ki fè byè yo itilize dlo kann pou fè li.
wt/ht/byen
|definisyon= Byen, Tout sa ki bon, ki fèt jan sosyete a espere li te sipoze fèt. Bondye.
wt/ht/byenfè
|definisyon= Byenfè, Yon entansyon pou fè byen ki bay satisfaksyon a moun ki benefisye byen an.
wt/ht/byenfezan
|definisyon= Byenfezan, Moun ki fè byen.
wt/ht/byenfezans
|definisyon= Byenfezans, Aksyon yon moun ki fè byen.
wt/ht/byenveyan
|definisyon= Byenveyan, Yon moun ki aksepte responsablite pou siveye yon moun, yon bagay pou anyen mal pa rive.
wt/ht/byenveyans
|definisyon= Byenveyans, Aksyon yon moun ki aksepte responsablite pou voye je sou yon bagay pou anyen mal pa rive.
wt/ht/d
|definisyon= D, Katriyèm lèt nan alfabèt Kreyòl la. Li bay menm son avèk chif Ã¢â‚¬Å“2Ã¢â‚¬Â ki ekri Ã¢â‚¬Å“DeÃ¢â‚¬Â.
wt/ht/dam
|definisyon= Dam, Fi ki nan yon bal. Yon ki abiye yon fason respektye ki fè depi moun wè li yo deja devine li se yon madanm. Yon fanm ki respekte tèt li.
wt/ht/damye
|definisyon= Damye, Yon jwèt ki jwe avèk 20 pyon pou chak nan de jwè yo. chak fwa opòtinite prezante pou yon jwè jwenn yon espas vid dèyè yon pyon opozan li a epi pase pyon pa li a lòt bò pyon opozan an, li retire yon pyon opozan an nan jwèt la. Jwèt la kontinye konsa jis pyon yon jwè fini pran tout pyon lòt Jwè a anvan. Jwè sa a pèdi. chak fwa pyon yon opozan rive nan liy ki pi pre lòt jwè a, jwè sa a fèt pou li mete yon lòt pyon sou pyon ki rive nan liy sa. Tou de pyon sa yo kapab deplase ansanm pou retire yon lòt pyon nan nenpòt distans sou yon liy dwat.
wt/ht/damyen
|definisyon= Damyen, Yon zòn nan nò Pòtoprens kote pi gwo lekòl agwonomi peyi a sitiye. Tout moun rele lekòl la Damyen tou.
wt/ht/dan
|definisyon= Dan, Yon kantite zo ki grandi andedan bouch. Yon moun kapab genyen trant-de dan nan bouch li lè li fini granmoun. Yon timoun kapab genyen venn-kat dan nan bouch li pou yon bon bout tan anvan li rive gen rès yo.
wt/ht/danje
|definisyon= Danje, Yon obstak sou wout yon moun ki kapab kòz yon mal tankou lanmò.
wt/ht/dans
|definisyon= Dans, Aksyon moun ki ap danse. ~ chèz, Yon dans kote moun ki ap danse yo a fè wonn plizyè chèz, men gen yon dansè an plis ke kantite chèz ki genyen an. chak fwa mizik la sispann jwe, tout moun gen pou yo chache yon chèz pou chita. Moun ki pa jwenn yon chèz pou li chita a ap soti nan dans la ansanm avèk yonn nan chèz yo. Sa kontinye konsa jis yon sèl moun rete nan dans la epi li genyen.
wt/ht/danse
|definisyon= Danse, Yon fason moun souke kò yo nan ton yon mizik. Souke kò pandan mizik ap jwe. Souke kò tankou lè mizik ap jwe, menmsi pa gen mizik ki ap jwe.
wt/ht/dansè
|definisyon= Dansè, Moun ki souke kò li lè misik ap jwe. Moun ki souke kò li tankou lè mizik ap jwe menmsi mizik pa ap jwe.
wt/ht/danti
|definisyon= Danti, Jan dan ranje nan bouch. Moun ki gen bèl ranje dan, gen bèl danti. Si dan yon moun fè ès (S), moun sa gen move danti.
wt/ht/dantis
|definisyon= Dantis, Doktè ki te ale lekòl pou etidye dan e ki kapab analize, netwaye dan, mete fo dan pou moun.
wt/ht/dantisyon
|definisyon= Dantisyon, Jan dan grandi nan bouch yon moun. Yon etap nan lavi moun kote dan ti bebe ap parèt nan jansib yo yonn apre lòt anvan yon gen venn-kat dan nan bouch yo.
wt/ht/de
|definisyon= De, chif ki vini apre en an. En ogmante sou en. Yonn plis yon lòt. Yon ti aparèy koutiryè mete nan pwent dwèt yo pou koud; konsa egiy la pa kapab pike dwèt yo.
wt/ht/debake
|definisyon= Debake, Retire chay sou yon bagay. Eta yon bagay, yon moun ki desann soti yon kote.
wt/ht/defèt
|definisyon= Defèt, chanje fòm yon bagay ki te fèt deja. Kraze yon bagay.
wt/ht/defini
|definisyon= Defini, Bay yon bagay, yon mo yon definisyon.
wt/ht/definisyon
|definisyon= Definisyon, Lide ki esplike kisa yon bagay, yon mo vle di; konsa lè moun wè mo sa, bagay sa yo kapab kole lide sa a sou mo a, bagay la.
wt/ht/degobe
|definisyon= Degobe, Yon ti kouch lè ki soti nan bouch yon moun paske moun nan te kite tan pase apre li te santi grangou anvan li manje. Reyaksyon gaz kabonik nan vant moun ki ap chache kote pou yon soti e lè yo soti, yo fè yon bri moun rele gaz tou.
wt/ht/degre
|definisyon= Degre, Nivo yon moun, yon bagay rive. Dènye klas yon moun te pase nan yon disiplin lekòl. Yon mezi moun itilize pou kontwole tanperati. Gen twa mezi konsa: Celcius, Fahrenheit, Kelvin.
wt/ht/dekòde
|definisyon= Dekòde, Defèt yon kòd yon fason pou dekole de branch ki rantre nan konstitisyon kòd la.
wt/ht/dekorasyon
|definisyon= Dekorasyon, Ogmante bèl bagay tankou kèk koulè remakab, flè pou fè yon bagay vini bèl tou. Bagay ki kontribye pou dekore yon lòt bagay.
wt/ht/dekoud
|definisyon= Dekoud, Retire kouti ki te kenbe yon moso twal ou byen nenpòt lòt bagay ki kapab koud.
wt/ht/dekouvri
|definisyon= Dekouvri, Enfòme moun sou egzistans yon bagay yo pate janm konnen. Retire kouvèti sou yon bagay ki te kouvri.
wt/ht/dekrase
|definisyon= Dekrase, Retire kras ki sou yon bagay, yon kò.
wt/ht/delivre
|definisyon= Delivre, Retire yon gwo chay, yon responsablite , yon akizasyon sou do yon moun. Eta yon manman ki fini pouse yon pitit soti nan vant li.
wt/ht/demisyon
|definisyon= Demisyon, Aksyon yon mouun ki retire tout responsablite yon djòb sou do li. Aksyon yon moun ki kite yon djòb, ki remèt patwon li yon lèt pou di li retire tèt li nan pozisyon li te okipe a.
wt/ht/demisyone
|definisyon= Demisyone, Kite yon djòb, bay yon patwon yon lèt demisyon.
wt/ht/demoli
|definisyon= Demoli, Pèdi yon fòm solid pou kraze e vini plat atè.
wt/ht/demolisyon
|definisyon= Demolisyon, Jan yon bagay pèdi fòm li epi kraze plat atè. Etap yon bagay pase lè li ap demoli.
wt/ht/demonstrasyon
|definisyon= Demonstrasyon, Montre potansyalite yon bagay. Montre kisa yon bagay kapab akonpli, kapab fè. Montre kijan yon bagay fonksyone. Mete yon bagay devan je moun, kote pou moun kapab wè li.
wt/ht/demwazèl
|definisyon= Demwazèl, Yon fi ki sanble avèk yonn ki gen tout kalite yon fi bezwen pou li genyen mennaj epi marye. Yon laj lè yon jèn fi rive nan li, moun kwè li kapab gen mennaj, marye. Madmwazèl.
wt/ht/depatcha
|definisyon= Depatcha, Rache yon bagay moso pa moso; konsa li ap pèdi fòm orijinal li te genyen an.
wt/ht/depatman
|definisyon= Depatman, Yon seksyon, yon pati nan yon bagay ki diferan de rès bagay la, lòt pati nan bagay la.  ~ Grandans, Yonn nan nèf depatman peyi Ayiti yo. Li sitiye an fas Gòlf Lagonav la e nan sid-lwès peyi a. ~ Latibonit, Yonn nan nèf depatman peyi Ayiti yo e yonn nan twa depatman ki nan mitan peyi a tou. Se la ayisyen kiltive plis diri e gen anpil zòn istorik nan depatman sa a. ~ Lwès, Yonn nan nèf depatman peyi Ayiti e yon lòt nan twa depatman ki nan mitan peyi a. Se la kapital Ayiti a, Pòtoprens, ye. ~Nò, Yonn nan nèf depatman peyi a kote dezyèm vil peyi a, Kap-Ayisyen, ye. Se la pi gwo moniman peyi a, Sitadèl-Laferyè, ye. ~ Nò-Lès, Yonn nan nèf depatman peyi Ayiti ki sou kote lès Depatman Nò a.  ~ Nò-Lwès, Yonn nan nèf depatman peyi Ayiti yo ki sou kote lwès Depatman Nò a. Pòdepè, kapital depatman sa a, se yonn nan pi ansyen vil nan peyi a. ~ Sant, Yonn nan nèf depatman nan peyi Ayiti yo e se yonn tou nan twa depatman ki nan mitan peyi a. Se la baraj flèv Latibonit la ye, yon baraj ki bay kapital peyi a elektrisite. Kèk vil ki sou wout kote fil kouran yo pase benefisye ti kras nan elektrisite baraj sa a bay la tou. ~ Sid, Yonn nan nèf depatman peyi Ayiti yo ki sou yon prèskil nan sid peyi a. Gen anpil bèl plaj nan zòn sa a. ~ Sid-Lès, Yonn nan nèf depatman Peyi Ayiti yo e se yonn nan twa depatman ki fòme prèskil kote Depatman Grandans avèk Depatman Sid la ye a. Li kole avèk Repiblik Dominikèn e li gen anpil bèl plaj tankou tout lòt depatman nan peyi a ki sou kote lanmè.
wt/ht/depite
|definisyon= Depite, Yon enplwaye leta, dapre konstitisyon peyi a, moun nan yon komin eli pou ale reprezante komin nan nan chanm peyi a kote tout depite rankontre pou diskite pwoblèm komin yo avèk lwa. Nan moman diktati yo, gwo chèf nan depatman yo, nan kapital peyi a te konnen fè magouy pou nonmen moun pa yo nan pozisyon sa a.
wt/ht/depo
|definisyon= Depo, Yon chanm nan yon kay, yon ti kay nan lakou yon gwo kay, kote moun sere afè yo pou jwenn li lè yo bezwen li. Kote mèt yon boutik, yon magazen, yon machann mete machandiz li pou jwenn lè gen anpil demand.
wt/ht/deposede
|definisyon= Deposede, Retire bagay yon moun posede nan men li.
wt/ht/depoze
|definisyon= Depoze, Mete yon bagay chita nan yon pozisyon. Elimine yon lyen avèk yon moun, yon zanmi. Mete kòb sou yon kont nan bank.
wt/ht/depozit
|definisyon= Depozit, Yon bagay yon moun mete chita nan yon pozisyon. Travay yon moun ki mete kòb an plis sou yon kont nan bank.
wt/ht/deraye
|definisyon= Deraye, Soti sou yon chemen dwat pou pran yon direksyon ki pa rantre nan wout nòmal la. Aksyon yon tren ki kite ray li pou pran wout san ray.
wt/ht/desandan
|definisyon= Desandan, Moun ki soti anlè pou rive anba. Pitit pitit de moun, de bèt, yon ras, yon peyi. Yon milèt se desandan yon mal bourik avèk yon femèl cheval.
wt/ht/desanm
|definisyon= Desanm, Douzyèm, dènye, mwa nan yon ane.
wt/ht/desann
|definisyon= Desann, Soti nan yon pozisyon ki pi wo pou rive nan yon pozisyon ki pi ba. Soti anlè pou rive anba.
wt/ht/desè
|definisyon= Desè, Yon bagay tankou konfiti, fri moun manje apre yo fini manje yon gwo repa.
wt/ht/desepsyon
|definisyon= Desepsyon, Eta yon moun santi li lè espwa li te genyen sou yon lòt moun disparèt, pa kapab kontinye egziste.
wt/ht/dechay
|definisyon= Dechay, Yon likid ki soti andedan yon gason, yon mal bèt lè li voye andedan yon fi, yon femèl bèt. Likid sa a gen plizyè milyon spèmatozoyid nan li.
wt/ht/dechennen
|definisyon= Dechennen, Demare yon bagay, yon moun ki te mare avèk chèn. Yon moun ki aji yon fason ki fè lòt moun panse pa gen anyen ki te kapab anpeche li fè bagay sa a, menm chèn.
wt/ht/dechouke
|definisyon= Dechouke, Retire yon chouk nan tè. Retire yon moun nan yon pozisyon. Mo sa te popilè anpil nan peyi a nan moman kriz politik ane 1985-90 yo.
wt/ht/dechoukè
|definisyon= Dechoukè, Moun ki kontribye pou dechouke yon chouk, yon moun nan yon pozisyon.
wt/ht/desi
|definisyon= Desi, Eta yon moun santi li apre yon desepsyon.
wt/ht/desinatè
|definisyon= Desinatè, Moun ki fè desen, moun ki gen don pou fè desen.  Yon moun ki desine yon pwogram òdinatè.
wt/ht/desine
|definisyon= Desine, Fè desen. Ranje tout fenèt, bouton, liy sèvis, kòmand nan yon pwogram òdinatè anvan pwogramè a ekri liy ki koresponn avèk desen sa yo.
wt/ht/desizyon
|definisyon= Desizyon, Dènye analiz yon moun fè anvan li jwenn yon konklizyon. Jan yon moun deside.
wt/ht/destinasyon
|definisyon= Destinasyon, Kote yon bagay gen pou li rive a.
wt/ht/destinatè
|definisyon= Destinatè, Moun, nan entansyon moun ki ap voye yon bagay, ki ap resevwa bagay la. Pou moun ki ap voye yon bagay, se moun ki ap resevwa bagay la.
wt/ht/destine
|definisyon= Destine, Jan lanati te deja ranje pou yon bagay pase.
wt/ht/dèt
|definisyon= Dèt, Lajan yon moun gen pou li remèt yon lòt moun paske lè li te pran lajan sa a nan men moun nan li te pwomèt pou remèt li.
wt/ht/detant
|definisyon= Detant, Nenpòt moman plezi. Yon bal. Yon piknik. Yon moman anbyans.
wt/ht/detere
|definisyon= Detere, Retire yon bagay anba tè. Rekòmanse pale de yon bagay, yon sijè.
wt/ht/detire
|definisyon= Detire, Rale chak pwent yon bagay nan de direksyon opoze epi gade bagay la ki ap vini pi long. Tache pwent yon bagay solid nan yon bagay epi rale lòt pwent la pandan bagay ap vini pi long.
wt/ht/detounman
|definisyon= Detounman, Yon eta kote tout bagay pèdi, kite lòd yo te ap sib la, pa gen moun ki kapab kontwole anyen.  Yon bon egzanp detounman se sitiyasyon politik yon peyi, kèk minit, apre yon koudeta.
wt/ht/detri
|definisyon= Detri, Elimine tout fòs, kapasite, mwayen ki te gen nan yon bagay, yon moun. Touye. Disparèt. Fè yon bagay disparèt. Retire lavi nan yon bagay.
wt/ht/devan
|definisyon= Devan, Fasad ki pi bèl la epi se li moun toujou wè anvan. Fasad nan yon kay ki toujou sou bò lari a. Direksyon moun mache a. Fasad nan kò moun kote je, nen, bouch, e latriye, ye.
wt/ht/devanjou
|definisyon= Devanjou, Yon moman nan maten, vè katrè konsa, anvan klate jounen an parèt.
wt/ht/devanti
|definisyon= Devanti, Pati devan nenpòt bagay.
wt/ht/devastasyon
|definisyon= Devastasyon, Aksyon yon bagay ki devaste tankou siklòn, larivyè ki move. Aksyon yon bagay ki kraze tout sa ki sou wout li pandan li ap pase epi kite moun nan pwoblèm pou repare sa li kraze yo.
wt/ht/devaste
|definisyon= Devaste, Kraze tout sa ki yon kote san diskriminasyon epi kite moun nan pwoblèm pou repare dega yo.
wt/ht/devègonde
|definisyon= Devègonde, Di mo sosyete a konsidere tankou mo sal san konsidere ki moun ki ap koute mo sa yo: timoun ou byen granmoun.
wt/ht/devine
|definisyon= Devine, Itilize konesans pèsonèl pou jwenn repons yon kesyon, solisyon yon pwoblèm, e latriye san konnen si se li vrè repons la, vrè solisyon an davans. Lè yon moun fini devine, li bezwen yon konfimasyon pou konnen si repons la bon.
wt/ht/devire
|definisyon= Devire, Kite yon liy dwat pou vire nan yon direksyon ki pa kontinye dwat.
wt/ht/devlope
|definisyon= Devlope, Retire yon kouvèti ki te vlope yon bagay. Grandi. Gwosi. Pran negatif yon film epi enprime rezilta li sou papye. Desine, pwograme, epi pibliye yon pwogram pou itilize sou òdinatè. itilize.
wt/ht/devlopè
|definisyon= Devlopè, Moun ki devlope yon bagay tankou yon pwogram òdinatè.
wt/ht/devlopman
|definisyon= Devlopman, chak etap yon bagay ki ap devlope pase pou li rive nan dènye etap devlopman an. Yonn nan twa pati nan yon redaksyon, yon disètasyon kote elèv la pale de sijè a prèske san limit. Pati nan yon redaksyon, yon disètasyon ki ant entwodiksyon an avèk konklizyon an.
wt/ht/devwa
|definisyon= Devwa, Responsablite ki tonbe sou do yon moun san pa gen yon fòs ki ap pouse li akonpli tach la, men si li pa akonpli tach la kapab gen pinisyon pou sa. Si li akonpli tach la li pa oblije jwenn yon kado pou pèfòmans sa a.
wt/ht/dewoute
|definisyon= Dewoute, Deraye. Kite vrè wout la pou pran yon wout ki pa gen rapò ditou avèk vrè wout la. Sispann sib yon objektif.
wt/ht/dèyè
|definisyon= Dèyè, Fasad ki pi lèd la epi se li moun toujou wè apre yo fini wè devan an. Fasad nan yon kay ki toujou sou bò lakou a. Fasad nan kò moun kote tou yo itilize pou poupou a ye.
wt/ht/deyò
|definisyon= Deyò, Yon lòt kote. Deyò yon kay vle di espas nan lakou li, nan lari a, nan vwazinay la, e latriye.
wt/ht/dezòd
|definisyon= Dezòd, Moun ki san prensip, san lòd, san respè pou regleman. Eta moun ki evite, sispann sib prensip, lòd regleman. Tout timoun dezòd paske yo poko konnen sa yo gen dwa fè, sa yo pa gen dwa fè.
wt/ht/dezòdone
|definisyon= Dezòdone, Eta moun, bagay ki an dezòd. Evite, sispann sib lòd, prensip, regleman.
wt/ht/dezole
|definisyon= Dezole, Eta yon moun ki pèdi tout espwa pou reyalize yon bagay, yon objektif, anyen ditou. Dekouraje. Fèb.
wt/ht/di
|definisyon= Di, Eta yon bagay ki difisil pou kase, kraze. Yon bagay ki solid e ki pa pèmèt anyen rantre andedan avèk fasilite.
wt/ht/dife
|definisyon= Dife, Rezilta limyè avèk chalè ki kole sou yon bagay sèch, flamab.
wt/ht/diferans
|definisyon= Diferans, Kantite an plis, kantite ki pi piti a ant de bagay. Bagay ki fè yon bagay pa menm avèk yon lòt bagay.
wt/ht/diferansye
|definisyon= Diferansye, Montre, pale de diferans ki gen ant de ou byen plizyè bagay.
wt/ht/digo
|definisyon= Digo, Yon pwodui chimik ki kapab bay koulè ble. Anpil lesivè nan peyi Ayiti mete li nan rad yo ap lave.
wt/ht/diksyon
|definisyon= Diksyon, Jan yon moun ranje bouch li pwononse mo ki ap soti nan bouch li.
wt/ht/diksyonè
|definisyon= Diksyonè, Yon liv kote mo yon lang rasanble nan lòd alfabetik avèk definisyon, esplikasyon yo sou kote yo.
wt/ht/dikte
|definisyon= Dikte, Pale, li avèk espwa yon moun ap ekri tout sa ki ap di yo. Di yon moun bagay pou li fè. Fòse yon moun fè yon bagay.
wt/ht/dimanch
|definisyon= Dimanch, Premye jou nan yon semèn. Jou nan yon semèn moun legliz Katolik avèk anpil legliz pwotestan chwazi pou yo fè yon gwo seremoni nan legliz yo pou bay Bondye glwa, remèsye li pou sa li fè pou yo. Se jou sa, jou Pak la, Jezi Kris te resisite, soti nan lanmò.
wt/ht/dire
|definisyon= Dire, Kite anpil tan pase. Kantite tan ki pase pou yon bagay rive, fèt. Eta yon moun ki kapab kontinye yon konvèsasyon pandan anpil tan. Eta yon gason ki bezwen anpil tan anvan li voye.
wt/ht/dirèk
|definisyon= Dirèk, Eta yon kontak ant de moun, de bagay kote pa gen itilizasyon yon twazyèm moun, bagay pou fè kontak la. Yon wout dwat yon moun ap sib tankou wout yon avyon pou ale nan yon lòt peyi san rete nan yon twazyèm peyi anvan rive li nan destinasyon an.
wt/ht/direksyon
|definisyon= Direksyon, Liy, chemen pou sib pou jwenn yon destinasyon. Non yon biwo nan yon enstitisyon ki la pou gide moun ki bezwen jwenn yon depatman nan enstitisyon sa a.
wt/ht/diri
|definisyon= Diri, Grenn yon plant ki bay yon farin lè li kraze. Repa ki pi enpòtan pou ayisyen nan yon jounen. Plant ki bay grenn diri a.
wt/ht/dirijan
|definisyon= Dirijan, Moun ki ap dirije yon enstitisyon, yon gwoup moun, yon biznis.
wt/ht/dirije
|definisyon= Dirije, Pase lòd. Distribye responsablite. Gide. Kòmande.
wt/ht/dirijè
|definisyon= Dirijè, Moun ki ap pase lòd, distribye responsablite, gide, kòmande.
wt/ht/dis
|definisyon= Dis, Premye nonb ki gen de chif nan li: en (1) avèk zewo (0). 10.
wt/ht/disèt
|definisyon= Disèt, Yuityèm nonb ki gen de chif nan li: en (1) avèk sèt (7). 17.
wt/ht/disètasyon
|definisyon= Disètasyon, Ekri sou yon sijè nan klas segondè kote elèv la gen pou li pale de sijè a sou plizyè paj. Yon disètasyon gen yon entwodiksyon, yon devlopman, e yon konklizyon.
wt/ht/diskèt
|definisyon= Diskèt, Yon bagay plat e kare ki kapab anrejistre son, konsève tèks, nenpòt enfòmasyon moun kapab kreye sou òdinatè. Gen de fòm diskèt: yonn gen twa pous edmi nan chak kwen e lòt la genyen senk pous enka nan chak kwen. Depi teknisyen fini fè pi piti diskèt la operatè òdinatè sispann itilize pi gwo a paske pi piti diskèt la kenbe plis enfòmasyon. Yon ti diskèt kapab kenbe de-mil paj ekriti.
wt/ht/diskou
|definisyon= Diskou, Kanpe devan yon gwoup moun, yon odyans pou bay yon mesaj ki kapab pèsonèl ou byen de yon lòt moun.
wt/ht/disparèt
|definisyon= Disparèt, Retire yon imaj ki devan je moun nan yon fason misterye, yon fason moun pa kapab konprann ou byen esplike. Touye. Detri. Ale epi pa janm retounen ankò.
wt/ht/dispozisyon
|definisyon= Dispozisyon, Desizyon final pou fè yon bagay. Dènye desizyon pou aksepte nenpòt bagay ki ap vini an.
wt/ht/divage
|definisyon= Divage, Pale de anpil bagay an menm tan san chwazi yon sijè an patikilye. Pale de bagay ki pa kapab fèt e ki pa ap janm fèt. Pale san gen yon rezon pou pale.
wt/ht/divagè
|definisyon= Divagè, Moun ki pale de anpil bagay an menm tan san chwazi yon sijè an patikilye. Moun ki pale san genyen yon rezon pou yo pale.
wt/ht/divan
|definisyon= Divan, Yon kabann an planch ki gen kat pye, yon kadran ki kloure prèske nan tèt kat pye yo avèk moso planch pou somye, yon nat pou matla.
wt/ht/diven
|definisyon= Diven, Eta nenpòt bagay ki gen rapò avèk Bondye, syèl la. Kote katolik yo kwè moun ki mouri gen pou yo pase anvan yo rive nan paradi. Yon bwason alkoolize pè yo bwè nan mès legliz e moun bwè li tou anvan yon manje yon gwo repa an gwoup.
wt/ht/divèti
|definisyon= Divèti, Fè, kreye bagay ki pote enpe, anpil plezi nan lavi moun. Pran plezi nan yonn ou byen plizyè bagay.
wt/ht/divètisman
|definisyon= Divètisman, Bagay ki pote enpe, anpil plezi nan lavi moun.
wt/ht/divine
|definisyon= Divine, Bay siyfikasyon, deskripsyon yon bagay san konnen vrè siyfikasyon deskripsyon bagay la.
wt/ht/divinè
|definisyon= Divinè, Moun ki bay siyfikasyon, deskripsyon yon bagay san konnen vrè siyfikasyon, deskripsyon bagay la.
wt/ht/divinite
|definisyon= Divinite, Tout bagay ki gen lyen dirèk avèk Bondye, syèl la. Tout bagay ki kapab pote non Bondye menm.
wt/ht/divinò
|definisyon= Divinò, Pwofesyonèl ki gen lespri ki ap itilize tout kò yo, dikte tout manb kò yo sa ki pou fèt, mete pawòl nan bouch yo. Pwofesyonèl sa yo toujou fè kliyan yo konprann yo ap itilize fèy kat, tèks nan liv, men sa ki ap soti nan bouch yo pa gen pyès rapò avèk sa yo wè nan fèy kat yo, nan paj liv yo.
wt/ht/divize
|definisyon= Divize, Separe yon bagay an plizyè moso, pati. Lè 4 divize pa 4 li ap separe an kat en.
wt/ht/divizyon
|definisyon= Divizyon, Yonn nan kat operasyon aritmetik yo ki montre an konbyen pati yon bagay divize. De, se divizyon kat pa de (4 ÃƒÂ· 2 = 2)
wt/ht/diznèf
|definisyon= Diznèf, Dizyèm nonb ki gen de chif nan li: en (1) avèk nèf (9). 19.
wt/ht/dizuit
|definisyon= Dizuit, Nevyèm nonb ki gen de chif nan li: en (1) avèk uit (8). 18.
wt/ht/djab
|definisyon= Djab, Moun ki sèvi move lespri e ki pran plezi nan touye moun parèy yo avèk asistans move lespri yo. Ti istwa rapòte ke djab kapab detere moun yo touye apre fanmiy moun nan fini antere li. Yo fè kadav la tounen yon bèt; konsa moun nan ap kontinye pase mizè nan travay di.
wt/ht/djagwasil
|definisyon= Djagwasil, Pati nan yon pye palmis ki kenbe grap la anvan li vini vizib. Lè ayisyen ap kouvri kay avèk tach, yo koupe li an ti moso long pou mare tach yo sou do kay la.
wt/ht/djakout
|definisyon= Djakout, Yon valiz peyizan ayisyen ki fèt avèk fèy sèch yon plant ki rele latanyen. Peyizan yo itilize valiz sa pou yo sere bagay ki enpòtan pou yo.
wt/ht/djo
|definisyon= Djo, Yon ti non ayisyen bay tout moun ki rele Jozèf. Nan kèk zòn nan peyi a, moun di djo lè yo vle di dlo.
wt/ht/djòb
|definisyon= Djòb, Responsablite yon moun aksepte pran pou li fè yon travay pou yon lòt moun, yon konpayi. Yon devwa.
wt/ht/djòl
|definisyon= Djòl, Yon mannyè byen sovaj pou di bouch. Ayisyen itilize mo sa plis lè yo fache avèk yon moun yo ap pale de li. ~ Kochon, Yon fason pou di bouch yon lòt moun long tankou bouch kochon.
wt/ht/dlo
|definisyon= Dlo, Yon likid ki okipe twa ka fas tè a sou de fòm: dous e sale. Pati sale (lanmè) a pi plis pase pati dous (sous avèk rivyè) la. Moun bwè dlo dous, men yo pa bwè dlo sale. Yon likid ki gen de eleman chimik ki rantre nan konpozisyon li: oksijèn avèk idwojèn. Djo. ~ Dous, Dlo ki gen bon gou nan bouch e ki menm avèk dlo ravin, rivyè, sous sou tè a. ~ Sale, Dlo lanmè. Li sale anpil.
wt/ht/do
|definisyon= Do, Yonn nan sèt nòt mizik yo: do, re, mi, fa, sòl, la, si. Fas, dèyè, ki opoze devan, yon bagay. Kote tout zo kòt yon èt vivan tankou moun kole ansanm.
wt/ht/dodge
|definisyon= Dodge, Yon konpayi machin ameriken.
wt/ht/dokiman
|definisyon= Dokiman, Yon tèks ki gen yonn, plizyè paragraf ou byen plizyè paj. Yon tit nan liy sèvis yon pwogram òdinatè kote ki esplike kisa yon operatè kapab fè pou kreye yon nouvo tèks, ouvri yon paj, fèmen yon paj, e latriye.
wt/ht/dokimantasyon
|definisyon= Dokimantasyon, Dokiman ki kapab sèvi kòm sipò pou opinyon yon moun. Rechèch nan dokiman ki ekziste deja pou jwenn enfòmasyon ki nesesè pou ekri yon nouvo dokiman.
wt/ht/dokimante
|definisyon= Dokimante, chache dokiman ki kapab sèvi kòm sipò pou opinyon yon moun. chache nan dokiman ki ekziste deja pou jwenn enfòmasyon pou ekri yon nouvo dokiman.
wt/ht/dokimantè
|definisyon= Dokimantè, Moun ki ap fè rechèch nan dokiman ki ekziste deja pou jwenn enfòmasyon pou sipòte opinyon li, ekri yon nouvo dokiman.
wt/ht/doktè
|definisyon= Doktè, Yon pwofesyonèl ki etidye kèk pati, tout kò moun yon fason pou li kapab rekonèt nenpòt pati ki pa fonksyone byen e preskri medikaman pou ede òganis sa a rekòmanse fonksyone nòmal. Yon nivo etid yon moun fè nan yon branch tankou teoloji, medsin, filozofi, e latriye.
wt/ht/dola
|definisyon= Dola, Senk goud. Senk-san kòb. San santim nan lajan peyi Etazini. Moun toujou di dola menm lè yo vle di yon dola. Nan anpil peyi nan lemond, siy ki reprezante dola ($) ranplase kantite nan kòb peyi sa yo moun peyi a panse ki egal a yon dola. Konsa dola ameriken reprezante yon lidè pou tout kòb nan lemond; se sou li anpil peyi chita pou yo evalye kòb yo.
wt/ht/domestik
|definisyon= Domestik, Lokal. Eta pwodui ki fèt nan yon peyi e ki rete nan peyi a pou moun nan peyi a itilize. Eta tout bèt ki zanmi moun tankou chyen, chat e latriye.
wt/ht/dòmi
|definisyon= Dòmi, Yon repo moun pran kote tout kò moun nan ap repoze menmsi espri li pa ap repoze. Nan moman repo sa a je moun nan fèmen, li pa konnen anyen ki ap pase sou kote li, e li kapab reve. Yon ti frè lanmò. Somèy. Repo.
wt/ht/domine
|definisyon= Domine, Kontwole lespri, ekonomi e fizik lòt moun, peyi avèk fòs ki disponib pou fè moun sa yo, peyi sa yo obeyi.
wt/ht/dominikani
|definisyon= Dominikani, Yon peyi ki sou menm il avèk Ayiti. Ayiti sou bò lwès il la e Dominikani sou bò lès il la. Moun nan peyi sa a pale Espanyòl paske Espay se dènye peyi ki te kolonize peyi sa. Tout mès yo, kilti yo soti an Espay. Sen-Domeng.
wt/ht/dominiken
|definisyon= Dominiken, Moun ki fèt nan peyi Dominikani, nan peyi Dominik.
wt/ht/domino
|definisyon= Domino, Yon jwèt ki gen 28 ti moso rektang nan li. Premye moso rektang la pa gen pyès ti wonn nan li. Dezyèm nan gen yon ti wonn nan li, twazyèm nan gen de ti wonn nan li. chak moso gen yon ti wonn an plis pou jis rive sou ventuityèm nan. Ventuityèm nan gen douz ti wonn nan li. Lè jwè ap jwe jwèt sa a, yo ap chache kole chak ti pwent rektang yo ki gen menm kantite ti wonn yo ansanm. Konsa, yon moso rektang ki pa gen pyès ti wonn kapab kole avèk yon lòt moso ki pa gen pyès ti wonn. Yon moso ki gen yon ti wonn kapab kole avèk yon lòt ki gen yon ti wonn, e latriye.
wt/ht/don
|definisyon= Don, Yon nivo entelijans nan yon bagay yon moun fèt avèk li e ki kontinye devlope nan moun nan tout tan li ap gen plis laj.
wt/ht/done
|definisyon= Done, Tèks, imaj avèk chif yon operatè kreye sou yon òdinatè.
wt/ht/dosil
|definisyon= Dosil, Yon karaktè dous ki fè yon èt vivan pa kapab aji vyolan. Trankil. Nayif. Eta yon moun ki fasil pou lòt moun abize li. Timid. San defans.
wt/ht/dosye
|definisyon= Dosye, Yon plas kote moun kapab apiye do yo. Babay ki kapab rete kòm bon ou byen move enfòmasyon sou do yon moun.
wt/ht/doulè
|definisyon= Doulè, Nenpòt bagay ki te fè, ki ap fè mal. Yon doulè kapab fizik ou byen mantal.
wt/ht/dous
|definisyon= Dous, Yon bagay ki gen gou sik, siwo. Yon bagay ki fè yon moun santi li byen. Yon bagay moun renmen, ki atire repetisyon. Yon bagay moun pran plezi nan fè li, koute li, e latriye.
wt/ht/dousè
|definisyon= Dousè, Rezilta yon bagay ki dous. Kantite plezi yon moun pran nan fè, koute yon bagay. Satisfakyon yon moun jwenn nan yon bagay.
wt/ht/douvan
|definisyon= Douvan, Devan. Yon mo kèk peyizan ayisyen plis itilize pou di devan.
wt/ht/douz
|definisyon= Douz, Twazyèm nonb ki gen de chif nan li: en (1) avèk de (2). 12.
wt/ht/douzèn
|definisyon= Douzèn, Yon kantite ki gen douz inite nan li. Yon douzèn ze gen douz ze nan li.
wt/ht/dra
|definisyon= Dra, Yon moso twal ki sèvi pou kouvri moun lè yo kouche sou kabann. Yon gwoupman, yon òganizasyon moun itilize pou benefisye yon opòtinite. Anpil moun itilize legliz pou sèvi yo dra.
wt/ht/drapo
|definisyon= Drapo, Yon moso twal avèk senbòl e lejand ki reprezante yon peyi e entensyon fondatè yo pou konstriksyon peyi a. Premye etap nan konstriksyon yon peyi sou kote konstitisyon li.
wt/ht/dwa
|definisyon= Dwa, Otorite, libète yon moun pran, li resevwa nan men yon lòt moun ou byen lwa sosyete kote li ap viv la bay.
wt/ht/dwat
|definisyon= Dwat, Eta yon moun ki fè tout sa lwa sosyete, Bib la ou byen Bondye, mande. Mache nan yon direksyon san vire nan pyès lòt direksyon.
wt/ht/dwate
|definisyon= Dwate, Yon tandans pou fè tout bagay nan direksyon men dwat la. Eta yon moun ki itilite men dwat li pou fè nenpòt bagay li bezwen yon sèl men pou fè li.
wt/ht/dwèt
|definisyon= Dwèt, Nenpòt nan ven pwent ki nan pye avèk men yon moun. Anpil lòt bèt gen dwèt tou. Pati nan kò moun ki gen zong yo.
wt/ht/dwòl
|definisyon= Dwòl, Yon bagay ki difisil pou konprann. Yon mistè.
wt/ht/dyamèt
|definisyon= Dyamèt, Distans de kwen opoze andedan yon wonn. De reyon.
wt/ht/dyare
|definisyon= Dyare, Yon poupou likid yon èt vivan santi ap soti e li pa kapab kontwole li. Moun ki gen dyare oblije jwenn yon kote pou yo poupou rapid.  Gen yon fòs andedan moun nan ki ap pouse poupou a soti deyò.
wt/ht/e
|definisyon= E, Senkyèm lèt nan alfabèt lang Kreyòl la. Yon mo ki sèvi pou lyezon, adisyon ant de lòt mo tankou en, de e twa se chif.
wt/ht/èd
|definisyon= èd, Yon fòs, yon konesans an plis yon moun pa genyen e li bezwen li pou defann tèt li ou byen mete plis fòs, plis konesans sou sa li deja genyen. Sekou ki nesesè pou yon moun jwenn pou li kontrekare yon obstak. Wòl yon moun ki pote sekou jwe pou yon moun ki bezwen sekou.
wt/ht/ede
|definisyon= Ede, Pote sekou, èd bay yon moun ki nan bezwen èd, sekou.
wt/ht/edmi
|definisyon= Edmi, Yon pati nan yon bagay lè bagay la divize an de pati. Mwatye nan yon bagay.
wt/ht/èdtan
|definisyon= èdtan, Yon ekspresyon ki sib yon nonb pou eksplike kantite lè, kantite tan. Pou di Trant lè, yon moun kapab di Trant èdtan.
wt/ht/efase
|definisyon= Efase, Elimine ekzistans yon bagay. Elimine ekriti ki sou yon tablo. Retire lavi yon èt vivan.
wt/ht/efasè
|definisyon= Efasè, Moun ki kontribye a elimine yon bagay, yon ekriti sou yon tablo, lavi yon èt vivan.
wt/ht/egal
|definisyon= Egal, De ou byen plis bagay ki nan menm klas, gen menm valè, menm kantite, e menm nivo.
wt/ht/egzamen
|definisyon= Egzamen, Yon tès pou wè kisa yon moun aprann nan yon etid li te fè. Yon analiz pou wè kijan eta yon bagay, sante yon moun ye. Yon obsèvasyon ki ekzije anpil konsantrasyon.
wt/ht/egzamine
|definisyon= Egzamine, chache solisyon yon pwoblèm mantalman; san itilize bagay reyèl. chache konnen eta yon bagay avèk anpil obsèvasyon.
wt/ht/egzanp
|definisyon= Egzanp, Yonn nan plizyè bagay ki pa gen diferans ant yo tout la.
wt/ht/egzante
|definisyon= Egzante, Evite yon bagay ki nan wout ki mennen nan destinasyon an. chwazi yon lòt wout, lòt bagay nan plas yon wout, yon bagay.
wt/ht/egzantè
|definisyon= Egzantè, Moun ki chwazi yon lòt wout pou evite yon obstak sou wout li.
wt/ht/egzat
|definisyon= Egzat, San retire san mete an plis sou kantite, gwosè yon bagay te dwe ye. Li ap ale twazè egzat nan senk minit.
wt/ht/ejakile
|definisyon= Ejakile, Voye. Moman lè dechay ap soti nan kanal zozo yon gason.
wt/ht/ekip
|definisyon= Ekip, Yon gwoup moun ki reyini ansanm pou yo jwe kont yon lòt gwoup moun. Yon gwoup moun ki toujou ansanm.
wt/ht/eklèsi
|definisyon= Eklèsi, Fè yon bagay vini klè. Esplike yon entansyon pou fè moun konpran yon mesaj. Netwaye.
wt/ht/eklèsisman
|definisyon= Eklèsisman, Etap ki montre yon bagay ap ale eklèsi.
wt/ht/ekoloji
|definisyon= Ekoloji, Syans ki etidye anvirÃƒÂ³nman; tout detay kijan moun adapte yo avèk zòn yo ap viv la e moun nan antouraj yo.
wt/ht/ekonomi
|definisyon= Ekonomi, Syans ki etidye kijan biznis fèt nan yon peyi e kijan lajan pase nan men moun, soti nan yon endistri pou ale nan yon lòt, soti nan yon biznis pou ale nan yon lòt.
wt/ht/ekonomize
|definisyon= Ekonomize, Rasanble lajan nan yon kwen, mete lajan nan bank pou depanse, pou achte bagay ki koute anpil kòb.
wt/ht/ekran
|definisyon= Ekran, Yon pyès elektwonik ki gen pwodui chimik nan li e ki pèmèt moun li enfòmasyon yon machin bay pou kominike avèk yon operatè. Yonn nan senk pati yon òdinatè ki pèmèt operatè a li enfòmasyon òdinatè a ap transmèt. Pati nan yon televizyon kote moun wè imaj yo.
wt/ht/ekri
|definisyon= Ekri, Mete plizyè lèt ansanm pou fòme mo. Mete plizyè mo ansanm pou fòme fraz. Mete plizyè fraz ansanm pou fè paragraf. Kreye yon sijè ki gen entwodiksyon, devlopman, konklizyon.
wt/ht/ekriti
|definisyon= Ekriti, Kalite bagay yon moun ekri.
wt/ht/ekriven
|definisyon= Ekriven, Moun ki konprann kisa ekri vle di e ki kapab pran nenpòt lide epi ekri anpil paj sou yon sèl lide sa. Moun ki ekri yon liv.
wt/ht/ekselans
|definisyon= Ekselans, Gwo chèf nan yon peyi tankou yon prezidan. Non yon moun bay yon lòt pou montre respè li gen pou moun sa a.
wt/ht/eksitan
|definisyon= Eksitan, Yon bagay nan anvirÃƒÂ³nman yon èt vivan ki fòse li gen yon anvi ki pa te ap ekziste san prezans bagay sa a. Sant yon bon manje fè yon moun grangou. Mo yon moun di yon lòt ki fè li fache.
wt/ht/eksite
|definisyon= Eksite, Eta yon èt vivan ki anba sekous eksitan. chyen ki ap tann manje nan men yon moun kite bouch li ouvri avèk lang li deyò.
wt/ht/eksploze
|definisyon= Eksploze, Konsantre pandan yon bon bout tan epi gaye nan tout espas vid ki pre. Eta yon moun ki pa kapab kenbe pwoblèm li genyen ankò epi ki kòmanse pale san rete avèk pwòp tèt li.
wt/ht/ekspoze
|definisyon= Ekspoze, Mete yon bagay, yon kadav, travay yon pent yon kote pou moun kapab vini vizite li.
wt/ht/ekspozisyon
|definisyon= Ekspozisyon, Eta yon bagay ki ekspoze. Zanmi avèk fanmiy yon kadav kapab fè yon ekspozisyon pou moun vini wè mò a.  Menm jan an tou yon pent kapab fè ekspozisyon penti li pou moun vini wè.
wt/ht/ekzekisyon
|definisyon= Ekzekisyon, Travay yon moun ki ekzekite yon aksyon, yon lòd, yon rekòmandasyon.
wt/ht/ekzekite
|definisyon= Ekzekite, Obeyi yon lòd. Mete yon moun kanpe yon kote epi tire sou li jis moun nan mouri.
wt/ht/ekzekitè
|definisyon= Ekzekitè, Moun ki ekzekite yon lòd, ki mete yon moun kanpe epi tire sou li jis moun nan mounri.
wt/ht/ekzile
|definisyon= Ekzile, Voye enmi yon sistèm politik yon peyi ale nan yon lòt peyi epi anpeche li retounen nan peyi a pou li pa anpeche machin politik la kontinye wout li. Yon moun yon lòt moun fòse ale lwen li.
wt/ht/elektrik
|definisyon= Elektrik, Aparèy ki bezwen elektrisite pou li fonksyone.
wt/ht/elektrisite
|definisyon= Elektrisite, Mouvman plizyè eleman chimik ki bay kouran. Sous enèji ki pèmèt yon aparèy elektrik, chofaj tankou anpoul, fonksyone, limen.
wt/ht/eleman
|definisyon= Eleman, Yon pati nan yon kopozisyon chimik. Yonn nan kopozisyon dlo. De eleman dlo yo se idwojèn avèk oksijèn.
wt/ht/eli
|definisyon= Eli, Eta yon kandida ki ale nan yon eleksyon epi li jwenn kont moun vote pou li pou li jwenn djòb li te ap chache a.
wt/ht/elikoptè
|definisyon= Elikoptè, Yon aparèy elektwo-mekanik ki gen yon zèl nan tèt li ki pèmèt li vole, kanpe nan espas. Li kapab monte, desann, nan direksyon vètikal e li kapab deplase nan direksyo